Covid: देश में मिले 1.73 लाख नए संक्रमित, 2.84 लाख हुए ठीक, एक्टिव केस- 22.28 लाख, रिकवरी रेट- 90.8%
देश में पिछले 24 घंटों घंटों में कोरोना के 2 लाख 84 हजार 601 मरीज ठीक हुए हैं, जिन्हें मिलाकर अबतक कोरोना मामलों को मात देने वालों की संख्या बढ़कर 2 करोड़ 51 लाख 78 हजार 11 हो गई है।
नई दिल्ली. देश में प्रतिदिन सामने आने वाले कोरोना संक्रमितों की संख्या लगातार कम हो रही है। पिछले 24 घंटों में देश में कोरोना संक्रमण के 1.73 लाख नए कोरोना मामले सामने आए हैं, जो पिछले 45 दिनों में सबसे कम है। इस दौरान लाख 84 हजार 601 मरीज इस बीमारी से उबरने में सफल रहे हैं। स्वास्थ्य मंत्रालय द्वारा जारी किए गए आंकड़ों के मुताबिक, देश में पिछले 24 घंटों में एक्टिव मामलों की संख्या में 1 लाख 14 हजार 428 मरीजों की कमी हुई है, जिसके बाद एक्टिव केस घटकर 22 लाख 28 हजार 724 रह गए हैं।देश में पिछले 24 घंटों घंटों में कोरोना के 2 लाख 84 हजार 601 मरीज ठीक हुए हैं, जिन्हें मिलाकर अबतक कोरोना मामलों को मात देने वालों की संख्या बढ़कर 2 करोड़ 51 लाख 78 हजार 11 हो गई है। स्वास्थ्य मंत्रालय ने बताया कि देश में इस वक्त रिकवरी रेट बढ़कर 90.80 फीसदी हो गया है। बात अगर मौतों की करें तो पिछले 24 घंटों में होने वाली मौतों की संख्या 3617 रही, जिसके बाद अबतक हुई मौतों की कुल संख्या बढ़कर 3 लाख 22 हजार 512 हो गई है।आंकड़ों के मुताबिक रोजाना की संक्रमण दर घटकर 8.36 प्रतिशत पर आ गई है और लगातार पांच दिनों से 10 प्रतिशत से कम दर्ज की जा रही है जबकि संक्रमण की साप्ताहिक दर 9.84 प्रतिशत दर्ज की गई।  मंत्रालय ने बताया कि शुक्रवार को कोविड-19 के लिए 20,80,048 जांच की गई जिसके बाद देश में अब तक 34,11,19,909 नमूनों की जांच की जा चुकी है। आंकड़ों के मुताबिक बीमारी से ठीक होने वाले लोगों की संख्या बढ़कर 2,51,78, 011 हो गई है जबकि संक्रमण से मृत्यु दर 1.16 प्रतिशत है।जानिए आपके राज्य में कितने मामले